نصائح هامه للمخطوبين قبل الدخول في مرحله الزواج كما انها تعتبر نصائح اثناء فتره الخطوبه والزواج ايضا و يرجى الالتزام بها من اجل فكره زواج سعيده بعد نهايه مده الخطوبه بين العريس والعروسه.
الثقة بين الإثنين
الأسلوب أهم حاجة الأسلوب وطريقة التعامل لو أسلوبها حلو وكلامها حلو مافيش مشاكل هتقابلها.
الاهتمام بالبيت بجوزها بكل فرد علشان يحبوها.
تحب حماتها وحماها وتعاملهم بما يرضى الله كأنها بتعامل باباها ومماتها.
ماتعليش صوتها على حد أكبر منها ولا جوزها ولا تنفعل على حد .
لو جوزها عصبي ماتتعصبش عليه علشان مايحصلش انفجار بينهم وتهدى لما يروق وبعدين تتناقش معاه.
كونى زوجة صالحة تعين زوجها على طاعة الله .علشان تكونوا رفقاء فى الدنيا والآخرة. وعلشان ربنا يرزقك بزرية صالحة .
وربنا يوفقكم ويسعدكم يارب .
تراعي ربنا فيهم وتعمل اللي عليها وزياده
راضو بعض وحبو بعض جداااااا واهم حاجه ساعدها فشغل البيت لو هتبقو خالطين وكدا وحال تخفف عنها ولا انضغط عليها فشغل البيت والارهاق واستحملو بعض بيقولو فالاول بتبقى كل حاجه صعبه فخليكم متماسكين لحد ما تعدي الفتره دي وربنا يتمم بخير ويسعدكم يارب.
اول نصيحه واوعي تتجاهليها بيتك واسراره بينكم وبس واوعي تفتحي بابك لحد عشان تحيلوه اسرار.
اتجمعوا كل عيد ومناسبه لكن غير كده اوعي تعرفي حد البيت ماشي ازاي وبتاكلوا ايه وبتلبسوا ايه وبتقولوا ايه وفرحتوا ولا زعلتوا دي حرمات بيوت والرغي فيها حتي لو اهلك بيخرب البيت
امه وابوه لازم توديهم وتسالي عليهم زي مامتك وباباكي بالظبط هاتكبري في عينه.
لو اتقالت كلمه منهم مش جايه علي هواكي تجاهليها هاتكسبيهم بذكاءك مش بعندك.
اخيرا بقي عليكي وعلي الاهتمام ب بيتك ده مملكتك مايدخلش يلاقي مشاكل مع جاره ولا مع اهل خليكي مشغوله بيه وبنفسك بس.